La tercer obra editada por Errata Naturae, El neñu criminal, ye un llibrín qu'axunta dos testos ensayísticos -«El neñu criminal» y «Fragmentos…»- escritos al empiezu y a la fin del ermu creativu qu'atravesó Genet tres del indultu. Esti volume recueye los dos temes claves de la lliteratura del francés: la infancia delincuente y la homosexualidá. Nel primer testu, Genet refuga la conversión de les colonies penitenciaries en centros de reforma y reinxertamientu social porque «los centros penitenciarios son absolutamente la proyección nel planu físicu del deséu de severidá escondíu nel corazón de los criminales mozos. Les crueldaes qu'enumero nun les diba imputar a los directores nin a los guardianes d'antaño [...] Estes crueldaes habíen nacer y desarrollase nel ardor de los neños pol mal».